Na temelju članka 3. Odluke o obavljanju osnivačkih prava i obveza nad ustanovama kojima je osnivač Koprivničko-križevačka županija („Službeni glasnik Koprivničko-križevačke županije“ broj 7/13. i 17/14.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13. 14/13., 9/15., 11/15. - pročišćeni tekst, 2/18., 3/18. - pročišćeni tekst, 4/20., 25/20. 3/21. i 4/21. - pročišćeni tekst) župan Koprivničko-križevačke županije donosi

ZAKLJUČAK

o prihvaćanju financijskog izvješća s izvješćem o poslovanju

Zavoda za hitnu medicinu

Koprivničko-križevačke županije za 2020. godinu

I.

Prihvaća se financijsko izvješće koje je Upravno vijeće Zavoda za hitnu medicinu Koprivničko-križevačke županije usvojilo Odlukom o davanju suglasnosti na donošenje Financijskog izvješća Zavoda za hitnu medicinu Koprivničko-križevačke županije za 2020. godinu KLASA: 024-01/21-01/04, URBROJ: 2137-89-21/03, od 25. veljače 2021. godine i izvješće o poslovanju koje je Upravno vijeće Zavoda za hitnu medicinu prihvatilo Odlukom o prihvaćanju Izvješća ravnateljice o poslovanju Zavoda za hitnu medicinu Koprivničko-križevačke županije za 2020. godinu, KLASA: 024-01/21-01/04, URBROJ: 2137/89-21/04, od 25. veljače 2021. godine.

II.

Ukupni prihodi i primici iznose 24.891.255 kuna, ukupni rashodi i izdaci iznose 24.841.486 kuna, a ostvareni višak prihoda nad izdacima iznosi 49.769 kuna.

Preneseni višak prihoda nad rashodima iz ranijih godina iznosi 653.304 kuna.

Višak prihoda nad rashodima Upravno vijeće Zavoda za hitnu medicinu Koprivničko-križevačke županije raspoređuje za obavljanje i razvoj djelatnosti ustanove.

III.

Ovaj Zaključak objavit će se u „Službenom glasniku Koprivničko-križevačke županije“.

ŽUPAN

KOPRIVNIČKO-KRIŽEVAČKE ŽUPANIJE

KLASA: 400-02/21-01/10

URBROJ: 2137/1-06/03-21-2

Koprivnica, 19. srpnja 2021.

ŽUPAN

Darko Koren, ing. građ., v.r.